recursal/SuperWikiNEXT-32B huggingface dataset:
Eberhardus Diepgen anno 1989
**Eberhardus** (vulgo: *Eberhard*) **Diepgen** (natus 13 Novembris 1941) vir publicus Germaniae et sodalis Christianae Democraticae Unionis Germaniae est.

Munus
-----

Scholam anno 1960 finitam Diepgen Berolini iurisprudentiae studebat atque anno 1967 primum experimentum, anno 1972 secundum absolvit. Tum iurisconsultus laboravit.

Cursus honorum
--------------

### Factio

Ab anno 1962 Eberhardus Diepgen sodalis CDU est. Annis 1983 - 2002 praeses suae factionis Berolini erat. Annis 1980 - 1984 et 1989 - 1991 praeses legatorum CDU in senatus terrae fuit.

### Magister civium regens primo

9 Februarii 1984 Diepgen successor Ricardi de Weizsaecker, qui tum magistratum Praesidis Foederalis Germaniae petebat, Magister civium regens Berolini creatus est. Cum suffragium anno 1985 vicit, electionem anni 1989 perdidit: 16 Martii Gualtherius Momper successor eius creatus est. Iis mensibus, quibus magister civium non erat, eversus rerum in Germania orientali accessit.

### Secundo tempore Magister civium

Paucis mensibus post Berolinum ab anno 1948 divisum ut Germania tota unificata est. Domus legatorum 2 Decembris 1990 urbis unitae electa est atque Diepgen vicit. 24 Ianuarii 1991 iterum Magister civium regens creatus est. Factio SPD eum cum CDU creavit. Haec coalitio post electiones anni 1995 et 1999 continuata est. Sed anno 2001 SPD coalitionem reliquit et una cum Viridibus 16 Iunii Nicolaum Wowereit successor Eberhardi Diepgen Magister civium regens creavit.

### Post magistratum amissum

Diepgen ad annum 2002 praeses factionis suae CDU Berolini mansit, anno 2004 praeses honoris causa creatus est, 2005 frustra sedem Dietae Foederalis petivit.

Nexus externi
-------------

* Curriculum vitae (lingua Theodisca)
* Curriculum vitae in pagina societatis suae iurisconsultorum

Magistri Civium Regentes Berolini

|  |  |
| --- | --- |
|  | Insigne BeroliniInsigne Berolini |
| Ernestus Reuter (SPD) |Gualtherius Schreiber (SPD) |Otto Suhr (SPD) |Franciscus Amrehn (CDU) |Gulielmus Brandt (SPD) |Henricus Albertz (SPD) |Nicolaus Schütz (SPD) |Theodericus Stobbe (SPD) |Ioannes Iochen Vogel (SPD) |Ricardus de Weizsaecker (CDU) |Eberhardus Diepgen (CDU) |Gualtherius Momper (SPD) |Eberhardus Diepgen (CDU) |Nicolaus Wowereit (SPD) |Michael Müller (SPD) |
|  |
Wikidata Marcus Aemilius Lepidus Porcina
Res apud Vicidata repertae:
*Nativitas*: 180 a.C.n. 180 a.C.n.; Roma antiqua  
*Obitus*: 123 a.C.n.; unknown value  
*Patria*: Roma antiqua  

**Officium**

*Officium*: Senator Romanus, consul  
*Munus*: politicus Romanus, miles Romanus  

**Familia**

*Genitores*: Marcus Aemilius Lepidus, Marcus Aemilius Lepidus; unknown value  
*Familia*: Aemilii Lepidi
**Marcus Aemilius Lepidus Porcina** (natus saeculo 2 a.C.n. mortuus post annum 125 a.C.n.) vir publicus Romanus fuit.

Gens
----

Avus eius Marcus Aemilius Lepidus consul annorum 187 et 175 a.C.n. pater Marcus Aemilius Lepidus tribunus plebis erat. Frater eius minor Marcus Aemilius Lepidus anno 126 a.C.n. consul erat.

Cursus honorum
--------------

Anno 137 a.C.n. una cum Gaio Hostilio Mancino consul fuit atque contra "*Legem Cassiam Tabellariam*" Lucii Cassii Longini Ravillae, qua suffragium secretum fieret, frustra certavit. Deinde proconsul et successor Gaii Hostilii Mancini in Hispania Ulteriore Palantiam oppidum obsidens cladem a Vaccaeis accepit; deinde Romam rediit atque consulto senatus multam solvere debuit. Ante annum 125 a.C.n. augur erat. Hoc anno Gnaeus Servilius Caepio et Lucius Cassius Longinus Ravilla censores "*Lepidum Aemilium augurem, quod sex milibus HS. aedes conduxisset, adesse iusserunt*". Marcus Tullius Cicero de eo dixit: "*M. Aemilius Lepidus, qui est Porcina dictus, isdem temporibus fere quibus Galba, sed paulo minor natu et summus orator est habitus et fuit, apparet ex orationibus, scriptor sane bonus*".

Bibliographia
-------------

* Carolus-Ludovicus Elvers, "[I 17] Ae. Lepidus Porcina, M." in *Der Neue Pauly* vol. 1 (Stutgardiae: Metzler, 1996. ISBN 3-476-01471-1) col. 179–180.

Notae
-----

1. ↑  Appianus Alexandrinus, *Iberica* 80-83
2. ↑  Velleius Paterculus, Historia Romana *II 10; Valerius Maximus,* Factorum et dictorum memorabilium *VIII 1*
3. ↑  Marcus Tullius Cicero, *Brutus* 95

|  |  |  |
| --- | --- | --- |
| Antecessores: **Publius Cornelius Scipio Nasica Serapio et Decimus Iunius Brutus Callaicus**  |  **Consul** 137 a.C.n.cumGaio Hostilio Mancino | Successores: **Lucius Furius Philus et Sextus Atilius Serranus**  |
Lusor vestitus Pikachu.
**Pikachu** (Iaponice: ピカチュウ, *Pikachu*) est species Pokémon et res repraesentativa corporis operarii *Pokémon*, ab Atsuko Nishida et Ken Sugimori creata. Praeclarissimum omnium, simile flavo muri cum cauda longa est. Numerum ordinis 25 habet et ad speciem electricam spectat et pars seriei Pokémon primae est. Medius gradus inter Pichu est, a quo oritur, et potiorem Raichu in quem se vertit usu Lapidis Tonitrus (Anglice *Thunderstone*).

Pikachu in ludo electronico *Pokémon Red and Blue* ab anno 1996 primum apparebat et ab eo tempore in nonnullis operibus infuit.

Pikachu in Animibus
-------------------

Pikachu praeclarus apud pueros adulescentesque factus est ob actionem in serie Animium *Pokémon*, in qua est Pokémon primum ac dilectum personae principis, Ash Ketchum (Iaponice: サトシ). Etiam in pelliculis videoludisque multis apparet, semper prope exercitatorem suum sequens. 

### Pikachu pugnator

In Animi idem ac in ludis electronicis opus est Pikachu cum aliis Pokémon pro exercitatore concurrere ut ea physica aut electrica vi profliget. Quam ob rem, discere potest genera impetuum usque ad quattuor, quae inter complura delegi possunt. In iis frequentissimi (Anglice):

* Tackle ('Agitatio');
* Tail-whip ('Caudae agitatio');
* Thundershock ('Tonitrus laceratio');
* Thunderbolt ('Fulmen');
* Thunder ('Tonitrus');
* Flash ('Illuminatio').

Nexus interni
-------------

* Charmander
* Nintendo

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Pikachu** spectant. |
**Marcus Annius Verus** (quando natus sit, nescimus, mortuus est post 135) senator Romanus initio saeculi secundi ex Ucubi in provincia Baetica natus. Pater eius Annius Verus Vespasiano imperatore senator factus est.  

Ipse anno 97 consulatum suffectum administravit, anno 121 consul II ordinarius creatus est. Annis 121 ad usque circiter 124 praefectus urbi Romae fuit, tum anno 126 consul III ordinarius.   
 Uxor Annii Rupilia Faustina erat, ex quo tres liberos habuit. Marcum Annium Verum Iuniorem, qui Domitiam Lucillam in matrimonium duxit. Filius eorum Marcus Aurelius imperator fuit. Filiam Anniam Galeriam Faustinam Tito Aurelio Fulvo Boionio Antonino uxorem dedit, qui postea Antoninus Pius regnavit. Filius iunior Marcus Annius Libo anno 128 consul ordinarius creatus est.

Notae
-----

1. ↑  Der Neue Pauly, Stuttgardiae 1999, T. 1, c. 714

|  |  |  |
| --- | --- | --- |
| Antecessores: **Lucius Catilius Severus Iulianus Claudius Reginus II et Titus Aurelius Fulvus Boionius Arrius Antoninus**  |  **Consul** 121cumGnaeo Arrio Augure | Successores: **Manius Acilius Aviola et Lucius Corellius Neratius Pansa**  |


|  |  |  |
| --- | --- | --- |
| Antecessores: **Marcus Lollius Paullinus Decimus Valerius Asiaticus Saturninus II et Lucius Epidius Titius Aquilinus**  |  **Consul** 126cumGaio Eggio Ambibulo | Successores: **Titus Atilius Rufus Titianus et Marcus Gavius Squilla Gallicanus**  |
Nummus Iudaicus aeneus tempore Ambivuli praefecti signatus.
**Marcus Ambivulus** fuit eques Romanus qui inter 9 et 12 praefectus Iudaeae et Samariae fuit. Coponio successit et provinciam proficiscens Annio Rufo tradidit.

De praefectura
--------------

Inscriptio Caesareae reperta et ad Pontium Pilatum spectans indicat verum titulum praesidum Iudaeae 'praefectum' tum fuisse, potius quam procuratorem ut credebatur e vocabulo Graeco *epitropos* a Flavio Iosepho et aliis auctoribus negligenter adhibito (nam inscriptionibus publicis mentiri non licet). Procuratores nominati sunt postea a Claudio imperatore, quia praecipuum munus eorum ad reditus fiscales pertinebat. Penes praefectos erant iudicia capitalia et nonnullis equitibus et peditibus imperabant sed legatis Syriae subiacebant quibus legiones erant.

Ambivulo praefecto obiit Salome, soror Herodis Magni, cui frater testamento urbes nonnullas et agros dederat, quae omnia Salome Liviae relinquebat ː ita Iudaea tota administrationi Romanae subiecta erat.

Fontes
------

* Flavius Iosephus, *Antiquitates Iudaicae* 18.31

Si vis plura legere
-------------------

* Mireille Hadas-Lebel, *Rome, la Judée et les Juifs*, Parisiis, A. & J. Picard, 2009.
* E. Maria Smallwood, *The Jews under Roman rule : from Pompey to Diocletian*. Lugduni Batavorum : E.J. Brill, 1976 ISBN 90-04-04491-4

Notae
-----

1. ↑  Forma nominis incerta quae coniecturis philologorum varie restituta est (Ambivius, Ambibulus...)

Nexus externi
-------------

De nummis procuratorum Iudaeae apud *Jewish virtual library*
*Vide etiam paginam discretivam:* Helice


Wikidata Helike (satelles)
Res apud Vicidata repertae:
*Primarius*: Iuppiter
**Repertus**

*Primus repertor*: Scott S. Sheppard, David Clifford Jewitt, Jan Kleyna, Yanga R. Fernándezdie 6 Februarii 2003
**Res orbitales**

*Periodus orbitalis*: −601.402 dies  
*Axis semimaior*: 20 540 284 chiliometrum  
*Inclinatio orbitalis*: 154.8 gradus anguli  

**Res physicae**

*Albedo*: 0.04  
*Magnitudo apparens*: 22.6  
*Diametrum*: 3 chiliometrum  
*Massa*: 90 petagram  

**Helike**, nomine pleno **Jupiter XLV (Helike)**, est satelles Iovis, olim designatione **S/2003 J 6** agnitus, quae anno 2003 ab S. S. Sheppard reperta est. In mythologia Graeca Helice, e qua satelles appellata est, fuit una e nutricibus Iovis infantis in insula Creta.

Motio media et longitudo nodi ascendentis huius corporis, fonte Unione Astronomica Internationali, ex observationibus 33 a die 6 Februarii 2003 usque ad 25 Decembris 2003 constant.

Nexus interni
-------------

* Tabula satellitum naturalium Systematis Solaris

Nexus externi
-------------

* Res orbitales satellitum naturalium apud NASA et JPL
	+ Res physicae satellitum planetarum apud NASA et JPL
* Satellites secundum planetis digestae apud NASA
* Ephemerides satellitum naturalium Unionis Astronomicae Internationalis apud universitatem Harvardianam
* *Gazetteer of Planetary Nomenclature* apud USGS
Eberhardus Wildermuth (ordo superior, ultimus a dextra) in castris captivorum belli Britannicis mense Novembri 1944
**Eberhardus** (*Eberhard*) **Wildermuth** (natus 23 Octobris 1890 Stutgardiae, mortuus 9 Martii 1952 Tubingae) vir publicus Germaniae et sodalis FDP fuit.

Familia
-------

Avia Ottilia Wildermuth sua aetate scriptrix nota fuit.

Iuventus et munus
-----------------

Wildermuth anno 1909 maturitatem Stuttgardiae adeptus miles factus est. Annis 1909-1914 Tubingae, Lipsiae Berolinique rebus publicis atque iurisprudentiae studebat. Annis 1914-1918 miles conscriptus primo bello mundano interfuit, saepeque sauciatus est. Annis 1919-1921 praepositus cohortis studiosorum erat, quae contra hostes rei publicae novae certabat. Anno 1921 secundam probationem iurisprudentiae accepit. Tum minister publicus urbis Stuttgardiae, ab anno 1925 Officii Operarii Imperii Berolini erat, deinde in argentaria soli postremo in Administerio Imperii Laboris laboravit. secundo bello mundano coepto Wildermuth legatus militum iterum factus est. Variis in locis ut in Serbia, Italia, Francia certavit et tribunus militum promotus est. 12 Septembris 1944 a Britannis captus et in Britanniam latus est. Ad 3 Iulii 1946 captivus belli mansit.

Cursus honorum
--------------

Wildermuth anno 1918 legatus consilii militum fuit, anno 1919 sodalis Factione Theodiscae Democraticae factus est. In patriam post secundum bellum orbis mundanum reversus Wildermuth ad Reinholdo Maier, quem a tempore studii noverat, et suam Factionem Democraticam Popularem (DVP) accessit. Quae factio postea pars FDP fiebat. Anno 1947 legatus senatus terrae Virtembergiae-Zolneri (ad annum 1950) et praeses suae factionis in hoc terra electus est. Annis 1947 - 1949 hic etiam administer oeconomiae fuit. Tum legatus Diaetae Foederalis Germaniae electus et 20 Septembris Administer Foederalis Commeatus et Aedificiorum in consilio ministrorum Adenauer nominatus est. Hunc honorem ad mortuum administrabat.

Nexus externi
-------------

* Curriculum vitae in pagina Instituti Fridericus Naumann (lingua Theodisca)

Administri Foederales Aedificiorum

|  |  |
| --- | --- |
|  |  |
| Eberhardus Wildermuth (FDP/DVP) |
Fridericus Neumayer (FDP) |
Victor-Emanuel Preusker (FDP, ab 1956 FVP) |
Paulus Lücke (CDU) |
Evaldus Bucher (FDP/DVP) |
Bruno Heck (CDU) |
Lauritius Lauritzen (SPD) |
Ioannes Iochen Vogel (SPD) |
Carolus Ravens (SPD) |
Theodericus Haack (SPD) |
Anscharius Schneider (CSU) |
Gerda Hasselfeldt (CSU) |
Irmgarda Adam-Schwaetzer |
Nicolaus Töpfer (CDU) |
Eduardus Oswald (CSU) | |
|  |



Consilium ministrorum Adenauer I (20 Septembris 1949 - 20 Octobris 1953)

|  |  |
| --- | --- |
|  |  |
| Conradus Adenauer (CDU) |
Franciscus Blücher (FDP) |
Gustavus Heinemann CDU) |
Robertus Lehr (CDU) |
Thomas Dehler (FDP) |
Fridericus Schäffer (CSU) |
Ludovicus Erhard (CDU) |
Gulielmus Niklas (CSU) |
Antonius Storch (CDU) |
Ioannes-Christopherus Seebohm (DP) |
Ioannes Schuberth (CDU) |
Eberhardus Wildermuth (FDP) |
Fridericus Neumayer (FDP) |
Ioannes Lukaschek (CDU) |
Iacobus Kaiser (CDU) |
Henricus Hellwege (DP) | |
|  |
Wikidata Turceni
Res apud Vicidata repertae:Turceni: insigneTurceni: insigne
*Civitas*: Romania  
*Locus*: 44°40′46″N 23°22′23″E  
*Numerus incolarum*: 6 891  
*Zona horaria*: UTC+2, UTC+3  
Situs interretialis  

**Gestio**

*Praefectus*: Cristina Cilibiu  
*Procuratio superior*: Gorj  

**Tabula aut despectus**

Turceni: situsTurceni: situs
Situs **Turcenorum** in circulo Gorj
Officina energetica in Turcenis sita
**Turceni** est Romaniae oppidum 7.269 incolarum (anno 2011) et pars circuli Gorj est. Ad Turcenos etiam vici Gârbovu, Jilțu, Murgești, Strâmba-Jiu atque Valea Viei pertinent.

Historia
--------

Anno 1499 hic locus nomine "Câmpul Turcilor" (Lat *Campus Turcorum*) primo in actis descriptum est, anno 1529 nomine Turcenorum primum nominatum est. Diu ad monasterium Tismanae pertinuit. Anno 1978 officina energetica condita est. Ab anno 2004 Turceni status oppidi accepit.

Incolae
-------

Anno 2011 hic 7.269 homines habitabant, inter eos 6.882 Dacoromanorum atque 3 Zingari.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Turceni** spectant. |

* Pagina officialis

Notae
-----

1. ↑  Institutum Nationale Statisticum Romaniae anno 2011
**Ioannes Henricus** (Theod. *Hannsheinz*) **Bauer** (natus 28 Martii 1908 oppido *Wunsiedel* (Bavaria), mortuus Herbipolis 18 Iulii 2005) vir rerum politicarum peritus Theodiscus factionis SPD erat.

Iuventus et munus
-----------------

Pater eius magister gymnasii fuit. Ipse postquam testimonium maturitatis accepit, ab anno 1928 Monachii iurisprudentiae studebat. Propter maiores Iudaicos anno 1933 universitatem relinquere coactus est et tirocinium mercatoris fecit. In argentariis et societatibus autocinetorum operam dedit. Anno 1940 miles navalis conscriptus Bello Orbis Terrarum II interfuit. Anno 1944 ab Americanis captus, anno 1945 liberatus est.

Cursus honorum
--------------

Bauer, qui ab anno 1929 sodalis SPD fuit, anno 1945/46 inter legatos fuit, qui novam constitutionem Bavariae composuerunt. Ad annum 1953 deinde legatus ad senatum terrae Bavariae erat. Anno 1948/49 ad Consilium Parlamentaricum Bonnam missus est, quod novam constitutionem Germaniae componeret. Anno 1953 primo legatus ad Dietam Foederalem Germaniae electus est et ad annum 1972 mansit. Fuit ultimus legatus Consilii Parlamentarici ad mortem anno 2005. Anno 2007 notum factum est, quod etiam agens clandestinus Administerii Securitatis Rei Publicae RPDG fuerat.

Nexus externi
-------------

* Biographia in pagina "parlamentarischerrat.de" (lingua Theodisca)
**Marcus Antonius** (natus anno 143 a.C.n. mortuus anno 87 a.C.n.) vir publicus et orator clarus Romanus fuit.

Gens
----

Filius Marcus Antonius Creticus praetor erat, nepos Marcus Antonius triumvir fuit.

Cursus honorum
--------------

Anno 113 a.C.n. quaesturam in Asia provincia administravit. Deinde stupri cum virgini Vestale accusatus, sed absolutus est. Ab anno 102 a.C.n. *praetor pro consule* contra piratas Ciliciae certavit et anno 100 de eis triumphavit. Anno 99 adnuente Gaio Mario una cum Aulo Postumio Albino consul erat et anno 97 a.C.n. cum Lucio Valerio Flacco censor electus est. Cicero eum in dialogo *de oratore* Optimatem descripsit, sed haec non quidem recte. Anno 87 a.C.n. postquam Marius urbem expugnavit, Antonius in rure quodam latens captus et necatus est. Caput ei mortuo abscisum Rostris medio Foro pependit.

Orator
------

Fuit inter maximos oratores sui temporis. Quod autem eius vis in orando erat, orationes scriptas non edidit. Composuit opus *de ratione dicendi* nondum perfectum, cum mortuus esset.

Bibliographia
-------------

* Elimar Klebs: *Antonius 28).* In: *Paulys Realencyclopädie der classischen Altertumswissenschaft* (RE). Band I,2, Stuttgart 1894, Sp. 2590–2594.
* Carolus-Ludovicus Elvers, "[I 7] M. Antonius" in *Der Neue Pauly* vol. 1 (Stutgardiae: Metzler, 1996. ISBN 3-476-01471-1) col. 810.

Notae
-----

1. ↑  Appianus, *Bell. civ.*, I.333-335. Plutarchus, *Marius* 44.
2. ↑  *Ibid*. 338. Valerius Maximus IX,2,2 qui Marium laetantem inter epulas caput inimici manibus tenuisse refert.
3. ↑  Marcus Tullius Cicero, *de oratore* III 32; ; *Brutus* 138-144

|  |  |  |
| --- | --- | --- |
| Antecessores: **Lucius Valerius Flaccus et Gaius Marius VI**  |  **Consul** 99 a.C.n.cumAulo Postumio Albino | Successores: **Quintus Caecilius Metellus Nepos Titus Didius**  |
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

Wikidata Ioannes Gulielmus Iosephus Braun
Res apud Vicidata repertae:
*Nativitas*: 27 Aprilis 1801; Q1498103  
*Obitus*: 30 Septembris 1863; Bonna  
*Patria*: Germania  

**Officium**

*Officium*: Member of the Frankfurt Parliament  
*Munus*: rerum gestarum Ecclesiae scriptor, scriptor, politicus  
*Patronus*: Universitas Fridericia Guilelmia Rhenana
**Consociatio**

*Religio*: Ecclesia Catholica Romana
**Ioannes Gulielmus Iosephus** vulgo *Johann Wilhelm Joseph* **Braun** (natus die 27 Aprilis 1801 Gronau apud Marcodurum, mortuus die 30 Septembris 1863 Bonnae) theologus catholicus, historicus et politicus Germanicus fuit.

Vita
----

Anno 1828 repetitor in convictu Bonnensi creatus est; anno autem 1829 exterordinarius et quinquennio post professor theologiae ordinarius proclamatus est. Quoniam anathema papale contra Georgium Hermes theologum non fovebat anno 1845 una cum Ioanne Henrico Achterfeld ab archiepicopo suspensione afflictus est. Anno 1848 autem Francofurti in parlamento senator erat, ex anno 1850 in camera superiore, annis inter 1852 et 1862 in camera altera.

Inter alias res edidit opus »Bibliotheca regularum fidei« (Bonnae 1844, tomorum duorum) et pepigit commentationes multas archaeologicas - quippe qui in Rhenania in praesidio Sodalitatis amicorum antiquitatis sederet.

Nexus externi
-------------

* Nexus apud DDB
Magna vetusque testa *Turbinis smaragdi*

---

**Animalia** — Mollusca

Classis : Gastropoda   
cladus Vetigastropoda   
Superfamilia : Trochoidea   
Familia : Turbinidae   
Subfamilia : Turbininae   
Genus : *Turbo*   
Species : ***T. smaragdus***   
*Turbo smaragdus*   
Gmelin, 1791  
Synonyma
\* *Turbo radina* Webster, 1905
* *Turbo tricostatus* Hutton, 1884

Operculum *Turbinis smaragdi.*
***Turbo smaragdus*** est species molluscorum marinorum, gastropus familiae Turbinidarum. Animalia huius speciei in Nova Zelandia habitant.

Descriptio
----------

Vulgaris huius speciei nomen ad operculum testae spectat, rem colorum iucundorum, quod oculi aliquantulum est similis, et pro ornatu aliquando adhibetur.

Distributio
-----------

Haec species est in Nova Zelandia endemica. Invenitur circa insulas Septentrionalem, Australem, et Stewart, super saxa zonae aestus.

* Pars superior testae T. smaragdi iuvenilis, 15 mm, formae adultae insigniter dissimilisPars superior testae *T. smaragdi* iuvenilis, 15 mm, formae adultae insigniter dissimilis
* Pars inferior testae T. smaragdi iuvenilis, 15 mm.Pars inferior testae *T. smaragdi* iuvenilis, 15 mm.

Notae
-----

1. ↑   WoRMS : Turbo smaragdus; accessed : 18 October 2010
2. ↑  A. W. B. Powell, *New Zealand Mollusca* (Aucopole: William Collins Publishers Ltd, 1979, ISBN 0002169061).
3. ↑  Glen Pownall, *New Zealand Shells and Shellfish* (Wellingtoniae: Seven Seas Publishing Pty Ltd, 1979, ISBN 0854670548).

Bibliographia
-------------

* Alf, A. et K. Kreipl. 2003. *A Conchological Iconography: The Family Turbinidae, Subfamily Turbininae, Genus Turbo.* Hackenheim Germaniae: Conchbooks.

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Turbinem smaragdum*** spectant (Turbo smaragdus, Lunella smaragda). |

* Imago aperturae et operculi speciminis vivi
* Imago ex congerie Musei Novae Zelandiae Te Papa Tongarewa
Despectus de Tundris Lovosericis in Revdam urbem mense Augusto (anno 2016)
**Tundrae Lovosericae** (Russice *Ловозерские тундры*, in lingua Lapponica Kildinensi *Луяврурт*) sunt iugum montium in paeninsula Kolaensi inter lacus Lovosero et Umbosero. Seidosero lacus Tundris Lovosericis mediis iacet. In regione Murmanica Russiae siti sunt. Mons altissimus *Angvundasčorr* 1120 m altitudinis est. 
Tundra (ut e nomine clarum est) et silvitundra operti sunt.

Notae
-----

1. ↑  Norae Zabinkovae et Moysis Kirpicznikov *Nomina physico-geographica principalia URSS* s.v. *Ловозерские тундры*. Vel **Montes Lovoserici**, - *De hepaticis montium Lovozericorum notula*.
2. ↑  Norae Zabinkovae et Moysis Kirpicznikov *Nomina physico-geographica principalia URSS* s.v. *Ловозеро*.

Nexus externi
-------------

|  |  |
| --- | --- |
|  | **Situs geographici et historici:** *Locus*: 67°50′57″N 34°32′39″E • Большая российская энциклопедия |
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

Wikidata Ioannes Hallyday
Res apud Vicidata repertae:Ioannes Hallyday: imagoIoannes Hallyday: imago
*Nativitas*: 15 Iunii 1943; Circumdarium IX Lutetiae  
*Obitus*: 5 Decembris 2017; Marna  
*Patria*: Francia  
*Nomen nativum*: Jean-Philippe Léo Smet
**Officium**

*Munus*: actor, musicographus, cantor, recording artist, actor cinematographicus, actor televisificus, chansonnier  

**Familia**

*Genitores*: Léon Smet;   
*Coniunx*: Laeticia Smet, Adeline Blondieau, Sylvie Vartan, Babeth Étienne, Adeline Blondieau  
*Proles*: David Hallyday, Laura Smet, Jade Hallyday, Joy Hallyday  

**Memoria**

*Laurae*: Eques Legionis Honoris, Chevalier des Arts et des Lettres, Officer of the Order of the Crown, Victoires de la Musique – Male artist of the year  
*Sepultura*: cemetery of Saint-Barthélémy  

**Ioannes Hallyday** (die 15 Iunii 1943 Parisiuse natus; mortuus die 5 Decembris 2017 Marnae, in Insula Franciae) fuit cantor, compositor et histrio francicus. Nomine *Jean-Philippe Léo Smet* e patre Belga et matre Francica natus, habetur in mundo francophonico idolum, quod dicitur, inde ab initio curriculi. Quibusdam enim, isdem est apud Francicos atque Elvis Presley apud ceteros.

Bibliographia
-------------

* Ioannes Franciscus Brieu, *Johnny : Une passion française*, Lutetiae: du Layeur, 2010 (ISBN 978-2915118964)

Nexus externi
-------------

* Situs officialis cantoris
-2 *Latinitas huius rei dubia est. Corrige si potes. Vide {{latinitas}}.*

Benzenum est exemplum clarum hydrocarburi cyclici sive aromatici.
**Chemia organica** est disciplina chemica de compositis chemicis quae vincula inter carbonium et hydrogenium continent. Exempla chemicarum organicarum sunt ethanum, quod sex vincula inter carbonium et hydrogenium habet, et methanum, quod quattuor habet. Inorganica autem sunt monoxidum carbonii, dioxidum carbonii, acidum carbonicum, et aliae moleculae quae talibus vinculis carent. Fons biochemiae est, at oppositio chemiae organicae est *chemia inorganica*.

Historia
--------

Fridericus Wöhler
Iustus de Liebig
Nomen *organica* historice a verbo biologico 'organismus' deducitur. Olim omnes chemicae carbonium habentes solum in organismo nasci putabantur, quia eae chemicae fere semper in organismis viventibus inveniebantur. Sed Fridericus Wöhler, chemicus Germanicus, hanc rationem anno 1828 revicit,? demonstrando synthesim ureae in vitro; nomen autem organica postea non mutatum est. Saepe igitur possumus chemicas invenire "organicas" quae non sunt per se ab origine organica.

Subdiscipinae chemicarum organicarum
------------------------------------

Chemicae organicae regulis nominandi IUPAC parent.

Carbonium catenas cum ipso saepe format et hydrogenium illis catenis coniunctum est stipes chemicarum organicarum quae hydrocarbura aliphatica appellantur. Inter eas aliphaticas sunt alcini vincula triplicia habentes, alceni vincula duplicia habentes, et alcani qui vinculis triplicibus duplecibusque totaliter carent. Exempla alcani sunt: 

* Methanum CH4
* Ethanum C2H6
* Propanum C3H8
* Butanum C4H10
* Pentanum C5H12
* et cetera, usque ad plus quam 30 atomis carbonii in molecula.

Aliae species chemicarum organicarum sunt:

* acidum carboxilicum
* aether
* alcohol
* amina
* cetona
* ester
* hydrocarburum cyclicum sive aromaticum
* sulphidum organicum

Nexus interni
-------------

* Chemia organometallica
* IUPAC apud situm en.wikipedia.org (Anglice)
* IUPAC apud situm de.wikipedia.org (Theodisce)
* IUPAC apud situm it.wikipedia.org (Italice)

Nexus externi
-------------

* conventio nominandi IUPAC
* "Chemical Terminology and Microbiological Nomenclature,"
* Porta Chemiae organicae
* "Organic Chemistry Resources Worldwide" (Porta),
Proelium Poltavense
**Proelium Poltavense** commissum est die 28 Iunii 1709 sive 8 Iulii 1709 stylo vetere prope Poltavam, urbem in Ucraina (in parte eius, tunc ad Russiam pertinenti) sitam, inter Russos et Suetos. Dux Suetorum fuit rex Carolus XII, Russorum Petrus I cognomine Magnus.

Carolus rex Suetorum primum cum quadraginta milia militum Smolenscum versus iter fecerat ut ibi commeatum caperet. Imperator Russorum autem Petrus I iusserat omnia deleri, quae Sueti prope Smolenscum invenire potuissent. Carolus ergo consilium cepit ut Poltavam ciborum plenam caperet et ibi exercitum suum cum viginti milibus Cosacis coniungeret. Duo tantum autem milia militum Cosacorum Poltavam iter fecerunt. Poltava defensa est a sex milia Russorum. Ludovicus Loewenhaupt (id est "caput leonis") alius dux Suetorum solummodo octo milia militum Poltavam ducere potuit quia ita cladem a Russis passus erat ut dimidiam partem sui exercitus amisisset. 

E contrario Petrus octoginta milia militum adduxerat ex quibus quadraginta milia in proelio pugnaverunt. Iam ante Carolus in alio proelio sauciatus est, tamen pergebat exercitum suum ducere. In Russos non amplius quam viginti duo milites Suetici pugnaverunt. E quibus quattuor milia Poltavam expugnarent. Reliqui Russorum propugnacula aggressi sunt. Russi habebant centum tormenta ignivoma, Sueti autem solummodo duodecim. 

In proelio denique octo milia Sueti caesi sunt et idem numerus captus est. 1500 tantum Russi interfecti sunt. Carolus victus se cum foederatis Cosacis Ioannis Mazepae in Moldaviam recepit posteaque ab Ahmedo III Turcorum sultano acceptus est. 

Hoc post proelium Russorum potentia in Europa crevit, potestas Suetorum autem in Europa valde deminuta est.

Litterae
--------

* Carolus Fabianus Wrede, *De pugna Pultavensi dissertatio*. Upsaliae, 1818.
* Victorius Ciarrocchi: *Vox Latina: Commentarii periodici favore et subsidio Studiorum Universitatis Saravicae comparati*, tomus 45, 2009, fasc. 177.

Notae
-----

1. ↑  Victorius Ciarrocchi: *Vox Latina: Commentarii periodici favore et subsidio Studiorum Universitatis Saravicae comparati*, tomus 45, 2009, fasc. 177
2. ↑  Etiam *pugna Pultavensis* nominatur (vide, e.g.: Carolus Fabianus Wrede, *De pugna Pultavensi dissertatio*. Upsaliae, 1818).

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Proelium Poltavense** spectant. |

* Victorius Ciarrocchi, *De proelio Poltavensi (die 28 Iun. a. 1709)* apud Ephemeridem
-2 *Latinitas huius rei dubia est. Corrige si potes. Vide {{latinitas}}.*

*Optice,* editio Anglica.
***Optice: sive de reflexionibus, refractionibus, inflexionibus & coloribus Lucis libri tres*** est liber ab Isaaco Newtono philosopho naturali exaratus, quem Anglice anno 1704 in lucem edidit, annoque 1706 consiliis academicis in linguam nostram reddidit. Liber naturam lucis refractione lucis ope prismatum lentiumque discernit, eaque analysi subicit, diffractionem lucis laminis vitreis stricte collocans, habitum mixtionum coloris luce spectrali vel pulvere pigmentali. Optice erat liber secundus de scientia physica et quoddam ex maximis operibus opticen pertractantibus fuisse fertur tempore novarum rerum scientificarum. Nomen Newtonii in prima editionis primae pagina non apparuit.

Conspectus
----------

Hic liber multum contulit, aliter vero quam opus anterius de philosophiae naturalis principiis mathematicis inscriptum. *Optice* revera est descriptio experimentorum ac conclusionum exinde deductorum, quae themata varia comprehendunt, postea ut optica physica nota/

Notae
-----

1. ↑  Editio Latina.
2. ↑  Newton, Isaac (1998). *Opticks: or, a treatise of the reflexions, refractions, inflexions and colours of light. Also two treatises of the species and magnitude of curvilinear figures.*. Commentary by Nicholas Humez (Octavo ed.). Palude Alta Californiae: Octavo. ISBN 1-891788-04-3
Wikidata Connacia
Res apud Vicidata repertae:Connacia: insigneConnacia: insigneConnacia: vexillumConnacia: vexillum
Provinciae Hiberniae  
*Civitas*: Hibernia  
*Locus*: 53°46′48″N 9°3′0″W  

**Fines**

*Procuratio superior*: Hibernia  
*Territoria finitima*: Lagenia, Momonia, Ultonia
**Forma**

*Area*: 17 788 chiliometrum quadratum  

**Vita**

*Incolae*: 542 547  
*Zona horaria*: UTC  

**Tabula aut despectus**

Connacia: situsConnacia: situs
Vexillum Connaciense
Collocatio provinciae Connaciensis in Hibernia
**Connacia** (-ae, *f.*) (alia nomina: *Cannacia*, *Coinnacia*, *Conactia*, *Connacia*, *Connachta*, *Connacta*, *Connactia*, *Connatia*, *Connoctia*) (Anglice: *Connacht* Hibernice: *Connachta / Cúige Chonnacht*) est Hiberniae provincia, circiter 542 039 incolarum, inter septemptriones et occidentem spectans.

Comitatus traditionales in Connacia
-----------------------------------

In provincia Connacia: **Connaught**

1. Comitatus Galviensis (Galway)
2. Comitatus Letrimensis (Leitrim)
3. Comitatus Mayensis (Mayo)
4. Comitatus Roscomensis (Roscommon)
5. Comitatus Slegensis (Sligo)

Notae
-----

1. 1 2  J. G. Th. Graesse, *Orbis Latinus* (Dresdae: Schönfeld, 1861; 1909. Brunsvici, 1972, 3 voll.) 1 2 3

Nexus interni
-------------

* Hibernia
* Hibernia (res publica)
* Provinciae Hiberniae

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Connaciam** spectant. |

|  |  |
| --- | --- |
|  | **Situs geographici et historici:** *Locus*: 53°46′48″N 9°3′0″W • *OpenStreetMap* • *GeoNames* • Store norske Lexikon • Большая российская энциклопедия |
**Haec pagina nondum stipula est.** Oportet intra sex menses corrigatur. Etiam in minimis apud Vicipaediam paginis necesse est contineantur:  

**Titulus** in primo exordio typis crassioribus repetitus  

**Comprehensio** (200 vel plurium litterarum) quae rem apte describat  

**Nexus extra-Vicipaedianus** (sive et fons bibliographicus) qui et titulum et rem ipsam satis corroboret  

**Nexus interni** caerulei ex hac pagina et in hanc paginam ducentes; **categoriae** caeruleae (quibus absentibus formula {{Dubcat}} ponatur); **pagina annexa apud Wikidata** (aut formula {{Nexus absunt}})  

**Cetera hac encyclopaedia digna**, velut descriptio (explicationes, historica, exempla); imago necnon titulus suffixus; ceteri nexus externi siqui utiles sint; bibliographia.

→ Interpretationes vernaculae

Urbes sorores Neckarsulmi, Germaniae
**Coniunctio communium** aut **geminatio communium** (etiam *urbes sorores* dicuntur) instituta creata post secundum bellum mundanum est pacis promovendae atque negotii quasi diplomatia cohortandi causa inter urbes differentes. Consilium est ut communia (sive urbes) variarum terrarum eo modo coniungantur ut incolae coniunctorum communium se invicem melius congnoscant vel cognitum habeant. Primae urbes sorores Coventria, Volgograd, Dresdaque fuerunt.

1. ↑   Fons nominis Latini desideratur *(addito fonte, hanc formulam remove)*
|  |  |
| --- | --- |
|  | **Haec commentatio vicificanda est ut rationibus qualitatis propositis obtemperet.**Quapropter rogamus ut corrigas, praecipue introductionem, formam, nexusque extra et intra Vicipaediam. |

 -5 (maxcorrigenda) *Latinitas huius paginae magnopere corrigenda est. Si potes, corrige vel rescribe. Vide {{latinitas}}.*

**Congressus Nationalis Brasiliae** est legislativa potestas, nempe leges conficiendi/probandi et rei publicae Brasilianae procurandae (duabus functionibus typicis), necnon administrandis et iudicandis (munerum atypicarum). Congressus bicamerale, ex duabus Domibus composito: Senatus foederatus (de 81 senatoribus comprehensus, qui unitates 27 foederales (26 civitates et Districtus foederatos) repraesentant et camera Deputatorum (de 513 legati foederati comprehenduntur) repraesentant. Systema bicamerale adoptatum est ob rei publicae formam in regione constituenda (foederationis), quaerebat pondus politicum foederatorum unitates aequare.

In Senatu foederali omnes civitates et Districtus foederalis totidem legatorum (3 senatores), pro magnitudine populorum; in Camera Deputatorum, numerus legatorum inter foederatos unitatem secundum magnitudinem incolarum variat (status celebriores, ut São Paulo, 70 deputati, minores vero, ut Acram, octo eligunt).

Congressus quotannis convenit in capitali foederali, a die 2 Februarii ad diem 17 Iulii et a 1 Augusti ad 22 Decembris. Usque ad emendationem constitutionalem N. 50 Februarii 2006 (EC 50/2006), periodus a die 15 Februarii ad diem 30 iunii et ab augusto usque ad 15 Decembris. Singula periodus legislativum tempus appellatur, quo annus cognoscitur ut ordinaria sessionis legislativa. Legislatura est quattuor annorum tempus in quo Congressus convenit cum termino vicarii foederati. Cum Congressus extra tempus legislativum convocatur, necesse est ut extraordinariam convocationem faciant, sic dictam sessionem legislativam extraordinariam instituendo.

Praeses Congressus nationalis praeses est Senatus foederalis, ut praeses Camerae secundus in ordine ad successionem praesidentialis, post praesidens Brasiliae. Competentiae administrativae et functionis iunctae duarum domorum Congressus nationalis statuuntur a Communi Regimento Congressus Nationalis Brasiliae, cum iure internae institutionis.[6]

Nexus externi
-------------

* Camerae Deputatorum situs proprius **(Lusitane)**
* Senatus foederalis situs proprius **(Lusitane)**
Circinus ad figuras graphicas describendas
**Circinus** est instrumentum praecipue a mathematicis ingeniariisque ad figuras graphicas geometriae describendas, frequenter circulos. Sed auxilio regulae varias geometricas formas delineari possunt, vero etiam Graeciae antiquae mathematici maxime se delectabant cum problematibus figurarum geometricarum solum regula circinoque delineandarum, quorum solutio, aut demonstratio quae problema impossibile solutu erat, res mathematicae scientiae valde auxerunt. 

Circinarius est artifex qui circinos facit.

Problemata praeclara tria
-------------------------

Multa sunt problemata de *regula circinoque fabricatio*, notissima ex quibus sunt sequentia tria:

1. Quadratura circuli
2. Duplicatio cubi
3. Trisectio anguli

quae iampridem esse impossibilia solutu demonstrata sunt. Exempli gratia, ad quadraturam circuli solvendam necesse est lineam magnitudinis {\displaystyle {\sqrt {\pi }}} delineare, quod fieri non potest quoniam anno 1882 numerum pi esse transcendentem demonstratum est.

Notae
-----

1. ↑  Reijo Pitkäranta, *Suomi-latina-suomi-sanakirja: Lexicon Finnico-Latino-Finnicum*, sub voce *harppi* (Helsinki 2002).
2. ↑  Circinarium in *Panoplia* Hartmanni Schopperi et Iodoci Ammanis videas.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Circinum** spectant. |
Conspectus trium cellularum seu zonarum circulationis atmosphaericae
**Circulatio atmosphaerica** est motus circum totum planetam Terram variarum massarum aëriarum, cum circulatione oceanica energiam solarem distribuens. Propter formam enim Terrae similem sphaerae radiatio solaris huic incidens variat, maxima facta in regionibus recte ad Solem spectantibus, quae inveniuntur secundum tempora anni longius aut propius aequatori, minima in regionibus maxime de Sole inclinatis, quae sunt propinquae polis. Radiatione remissa proportione acceptae respondente varius fit calor regionum harum et illarum, quod cellulas convectivas apud aequatorem gignit. Longius autem ab aequatore rotatione Terrae vim Coriolis faciente cursus aëris mutatur secundum locos pressionum. E quibus cunctis circulatio atmosphaerica constat.

Natura secundum latitudinem
---------------------------

Cum minora circulationis atmosphaericae perpetuo mutentur, ut singulae depressiones in latitudinibus mediis typhonesve marini, natura universa manet. 

Circulatio ventorum in tres zonas inter aequatorem et utrumque polum discernitur:

* Prima est cellula Hadleyana, sita inter aequatorem et 30 gradus N et S, ubi flant constantes venti ex septentrione et oriente in hemisphaera septentrionali, in australi ex austro et oriente, anniversarii nomine. Nautae dudum hac zona ventorum constantium oceanos transnavigantes utuntur;
* secunda est cellula Ferreliana, sita in latitudinibus mediis, depressionibus inconstantibus ventisque altioribus plerumque ex occidente flantibus;
* tertia est cellula polaris super 60 gradus ab aequatore, ubi venti prope terram plerumque ex oriente flant.

Inter illas tres zonas altitudine maiore 6 et minore 15 km venti pyraulocineticorum, ex quibus cyclogenesis incipere solet, Terram circumeunt.

Notae
-----

1. ↑  Météo-France, ed. (Maii) (pdf). Cours et Manuel. ISBN 978-2-11-099391-5  **(Francogallice)**
2. ↑  Fondamentaux de météorologie Malardel, p. 99**(Francogallice)**
3. ↑  "The physical environment of the Antarctic". British Antarctic Survey (BAS) **(Anglice)**
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

**"The Fox (What Does the Fox Say?)"** est cantus iocularis duorum fratrum Norvegianorum nomine Ylvis cantantium anno 2013 in YouTube situ interretiali prolatum. Mense Augusto anni 2014 plus quam quater centies decies centies miliens (400 000 000) in YouTube spectatus auditusque est.

Argumentum
----------

In cantu iocose disputatur, quemnam sonum vulpes emittant. Cum enim omnes sciamus aves pipiare, leones mugire et canes latrare, nemo scit, quid faciant vulpes. Multi absurdi soni coniectantur, ut puta *ring-ding-ding-ding-dingeringeding* et *wa-pa-pa-pa-pa-pa-pow* (sicut scribuntur in visifico cantūs). In fine autem visifici vulpes animata ipsa, quid dicere soleat, revelat cantans fere *wa-wa-way-do wub-wid-bid-dum-way-do*.

Nexus externi
-------------

* Samantha Highfill, "Meet Ylvis, the comedic brothers behind the accidentally successful 'What does the Fox say?'" *Entertainment Weekly*, 14 Octobris 2013.
Ioannes Bernstorff, legatus
domus Vimariae ubi vidua eius habitavit
**Ioannes Hartwigus Ernestus** vulgo *Johann Hartwig Ernst* de **Bernstorff** (natus die 13 Maii 1712 Hannoverae, mortuus die 18 Februarii 1772 Hammoniae) politicus Germanicus et Danicus fuit.

Vita
----

Optime educatus anno 1733 Daniae publice servire coepit et legatus factus est anno 1737 Ratisbonae et anno 1744 Lutetiae.

Ex anno 1751 minister in rebus externis et primus cancellarius Germanicus neutralitatem strictissime observabat Bello Septem Annorum saeviente, quamvis ipse Fridericum Magnum in odio haberet. Anno 1767 una cum Russia feliciter egit, ut res ad Holsatiam pertinentes Daniae optime conveniret. In Dania autem mercatus, quaestus, agrestia fovebat et emolumentum plagarum rusticarum maturabat. Consuetudines contraxerat cum Friderico Klopstock, artes autem et scientias magni aestimabat

Anno 1770 dimissus est, quoniam interim Fridericus Amadeus Klopstock ad cursum honorum maiorem nisus erat. Quo ex officiis publicis extruso invitatio redeundi venit; quod autem mors impedivit.

Nexus externi
-------------

* Kellenbenz, Hermann, "Bernstorff, Johann Hartwig Graf von" apud: *Neue Deutsche Biographie* 2 (1955), p. 140-141 (hic in interreti)
* commercium epistulare cum Carolo Linnaeo
**Animalia** — Arthropoda

Classis : Insecta   
Ordo : Lepidoptera   
Subordo : Glossata   
Infraordo : Heteroneura   
Superfamilia : Incurvarioidea   
Familia : Prodoxidae   
Subfamilia : Prodoxinae   
Genus : *Prodoxus*   
   

***Prodoxus y-inversum*** est papilio familiae Incurvariidarum, in Novo Mexico meridio-occidentali, Arizona meridio-orientali, et Nivata meridiana endemicus. In desertis fruticosis et silvis apertis habitare solet. 

Latitudo alarum est 11–16 mm. Ala anterior est paene alba, lineis atrofuscis alam transectantibus; lineis pallesciores in maribus. Lineae signum Y inversum diagnosticum in exteriore alae parte formant. Ala posterior est fuscus dilutus.

Larvae ut videntur *Yucca baccata* et *Yucca schotti* (Agavaceae) vescuntur. In ambabus plantis, larva in cuniculo intra fructum vescitur, ubi ea durum pupationis cuniculum efficit. Fructus in quibus multae larvae insunt omnino duri fiunt et sic diutissime manere possunt.

Notae
-----

1. ↑  Riley, 1892, *Proc. Ent. Soc. Wash.* 2(3): 317.

Bibliographia
-------------

* Davis, D. R. 1967. A revision of the moths of the subfamily Prodoxinae (Lepidoptera: Incurvariidae). *U.S. Nat. Hist. Mus. Bull.* 255:1–170. Smiths. Contrib. Zool. 524:1–88.
* Powell, J. A. 1984. Biological interrelationships of moths and Yucca schottii. *Univ. Calif. Publ. Entomol.* 100:1–93.

Nexus externus
--------------

* Olle Pellmyr, De specie apud situm tolweb.org (Tree of Life)
"Prandium ad Mare Tiberiadis" post Theodericum Bouts saeculo XVI ineunte pinxit anonymus quidam
"Christus se ad Mare Tiberiadis manifestat"", ab Iacobo Tissot pictus in serie imaginum *The Life of Our Lord Jesus Christ* (Brooklyn Museum)
**Prandium ad Mare Tiberiadis** est epulum matutinum quo Iesus Christus post resurrectionem discipulos piscatores convitavit ad oram Maris Tiberiadis, sicut in Evangelio Ioannis narratur (cap. 21.3-14):

Mane autem iam facto, stetit Iesus in litore; non tamen sciebant discipuli quia Iesus est. Dicit ergo eis Iesus: "Pueri, numquid pulmentarium habetis?" Responderunt ei: "Non." Ille autem dixit eis: "Mittite in dexteram navigii rete et invenietis." Miserunt ergo et iam non valebant illud trahere a multitudine piscium.
Iam evenit miraculum piscium. "Venite, prandete" in versione Vulgata Iesus dixit, Graece autem Δεῦτε ἀριστήσατε; epulum prima luce sumptum potius ientaculum fuerit quam prandium:

Dicit eis Iesus: "Venite, prandete." Nemo autem audebat discipulorum interrogare eum: "Tu quis es?" scientes quia Dominus est. Venit Iesus et accipit panem et dat eis et piscem similiter. Hoc iam tertio manifestatus est Iesus discipulis, cum resurrexisset a mortuis.
Post ientaculum Iesus Simone Petro bis praecepit, verbis saepe citatis, "**Pasce agnos meos**" (Graece Βόσκε τὰ ἄρνια μου):

Cum ergo prandissent, dicit Simoni Petro Iesus: "Simon Ioannis, diligis me plus his?" Dicit ei: "Etiam, Domine, tu scis quia amo te." Dicit ei: "Pasce agnos meos." Dicit ei iterum secundo: "Simon Ioannis, diligis me?" Ait illi: "Etiam, Domine, tu scis quia amo te." Dicit ei: "Pasce agnos meas." Dicit ei tertio: "Simon Ioannis, amas me?" Contristatus est Petrus quia dixit ei tertio: "Amas me?" et dicit ei: "Domine, tu omnia scis, tu cognoscis quia amo te." Dicit ei: "Pasce oves meas. Amen, amen dico tibi: Cum esses iunior, cingebas teipsum et ambulabas, ubi volebas; cum autem senueris, extendes manus tuas, et alius te cinget et ducet, quo non vis."

Notae
-----

1. ↑  Textus evangelii

Bibliographia
-------------

* Andrew Dalby, *The Breakfast Book* (Londinii: Reaktion Books, 2013. ISBN 9781780230863)pp. 11-12
* Molly Teasdale Smith, "Conrad Witz's Miraculous Draught of Fishes and the Council of Basel" in *Art Bulletin* vol. 52 (1970) pp. 150-156 JSTOR
* Naoko Takahatake, "Niccolò Vicentino's "Miraculous Draught of Fishes"" in *Print Quarterly* vol. 28 (2011) pp. 256-260 JSTOR

Nexus interni
-------------

* Miracula piscium

  

 De hac re nexus intervici usque adhuc absunt. Adde, si reppereris.
**Prandium ab Antigono Gonata datum** est **legatis Arcadibus** et a Persaeo Citiensi descriptum. Antigonus II Gonatas fuit filius Demetrii Poliorcetae et ab anno 277 usque ad 239 a.C.n. Macedonum rex. Huius prandii descriptio partim apud Athenaei *Deipnosophistas* servatur:

ὃ καὶ πρώην ἐγένετο ἐπὶ τῶν ἐξ ᾿Αρκαδίας θεωρῶν πρὸς ᾿Αντίγονον παραγενομένων. ᾿Εκεῖνοι γὰρ ἠρίστων σφόδρα σκυθρωπῶς καὶ εὐσχημόνως, ὡς ᾤοντο, οὐχ ὅτι ἡμῶν τινα προσβλέποντες, ἄλλα οὐδ' ἀλλήλους. ῾Ως δὲ ὁ πότος προέβαινεν καὶ εἰσῆλθεν ἄλλα τε ἀκροάματα καὶ αἱ Θετταλαὶ αὗται ὀρχηστριδες, καθάπερ αὐταῖς ἔθος ἐστίν, ἐν ταῖς διαζώστραις γυμναὶ ὠχροῦντο, οὐκ ἔτι κατεῖχον αὑτοὺς οἱ ἄνδρες, ἀλλὰ ἐκ τῶν κλινῶν ἀνώρμων καὶ ἐβόων ὡς θαυμαστόν τι θέαμα θεώμενοι · καὶ μακάριον τὸν βασιλέα άπεκάλουν, ὅτι ἔξεστι αὐτῷ τούτων ἀπολαύειν. Καὶ ἕτερα τούτοις παραπλήσια πάνυ πολλὰ τῶν φορτικῶν ἐποίουν.
"Accedit nuper hoc legatis Arcadum ad Antigonum missis, qui cum principio severos et compositos prandere se crederent, et non solum ex nobis quempiam non aspicerent, sed ne se quidem mutuo, ut processit compotatio, inductaeque sunt tum festivae narrationes, tum Thessalae saltatrices, ut illis mos est, nudae cum subligaculis saltantes, diutius non continuerunt sed magno impetu desiluerunt e lectis ac exclamaverunt, velut admirabili spectaculo stupefacti, felicem praedicentes regem esse cui tali voluptate frui liceret, aliaque id genus multa odiosa facientes" (Persaeus Citieus apud Athenaei *Deipnosophistas* 607c-d: versio Latina Dalechampii).
  

 De hac re nexus intervici usque adhuc absunt. Adde, si reppereris.
Wikidata Prata ad Sanctum Desiderium
Res apud Vicidata repertae:
*Civitas*: Italia  
*Locus*: 45°45′50″N 6°59′9″E  
*Numerus incolarum*: 1 025  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Vallis Augustana  

**Geographia**

*Superficies*: 33.4 chiliometrum quadratum  
*Territoria finitima*: Tuillia Salassorum, Moriacium, Curia Maior  

**Tabula aut despectus**

Prata ad Sanctum Desiderium: situsPrata ad Sanctum Desiderium: situs
Prata ad Sanctum Desiderium
**Prata ad Sanctum Desiderium** (olim fortasse *Araebrigium*) (hodie vulgo *Pré-Saint-Didier*; *San Desiderio Terme* a 1939 usque ad 1946) est vicus Italiae et municipium, circiter 1 000 incolarum, in Libera Regione Valle Augustana situm. Incolae *Desideriopolitani* seu *Pratenses* appellantur.

Insigne
-------

* Municipium Italiae*Municipium Italiae*

Fractiones
----------

Champex, Élévaz, La Balme, Palleusieux, Torrent, Verrand.

Municipia finitima
------------------

* Curia Maior (seu *Curtis Maior*, olim fortasse Auri Fondinae) (hodie vulgo *Courmayeur*),
* Tuillia Salassorum (seu Thuilia) (hodie vulgo *La Thuile*),
* Moriacium (deinde Morgentia ac Morgentium) (hodie vulgo *Morgex*),

Nexus interni
-------------

* Vallis Augustana,
* Augusta Praetoria.

Nexus externi
-------------

* Situs Publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Prata ad Sanctum Desiderium** spectant. |

Pinacotheca
-----------

* Collocatio finium Municipii Pratorum ad Sanctum Desiderium in Libera Regione Vallis Augustanae.Collocatio finium Municipii Pratorum ad Sanctum Desiderium in Libera Regione Vallis Augustanae.

Notae
-----

1. ↑  *DIZIONARIO GEOGRAFICO* - Di GOFFREDO CASALIS, Vol XV, Torino 1847